Transmission

Transmission on ilmainen avoimen lähdekoodin BitTorrent-ohjelmisto. Ohjelmisto on saatavana usealle eri käyttöjärjestelmälle. OS X, Linux, FreeBSD, OpenBSD, NetBSD, Solaris, Platypux ja kahdeksan eri valmistajan sulautettua alustaa ovat virallisesti tuettuja. Epäviralliset Windows-, iOS- ja Android-versiot ovat saatavilla, joskin näiden käyttöliittymä ei ole standardi.Changes - Transmission

 Tekniset ominaisuudet 
Ohjelma on toteutettu C- ja Objective-C-ohjelmointikielillä, mikä tekee siitä reagoivan verrattuna tulkattavilla kielillä toteutettuihin asiakasohjelmiin. Transmissionin perustoiminnallisuus pohjautuu libTransmissioniin, joka toimii myös daemonin ja Clutch-nimisen webkäyttöliittymän moottorina. Käytettävissä on natiivi GTK+-, Qt- tai OS X -käyttöliittymä. Muita kirjastoriippuvuuksia ovat libevent, OpenSSL, libnatpmp, miniupnpc, curl ja zlib.

Transmission on suunniteltu lähtökohtaisesti vähäiseen resurssien kulutukseen: testauksen aikana Transmission käytti alle neljäsosan muiden Bittorrent-asiakkaiden käyttämästä muistista.Benchmarks made 8 Nov 2009  Transmission kulutti myös vähemmän CPU-aikaa, kuin muut testatut GUI-asiakasohjelmat. Jopa vähemmän kuin eräät terminaalipohjaiset asiakasohjelmat.

 Ominaisuudet 
 Torrent-tiedostojen ja niiden sisäisten tiedostojen lataamisen priorisointi.
 Torrent-tiedostojen asettaminen jonoon versiosta 2.40 lähtien.
 Tuki magneettilinkeille versiosta 1.80 lähtien.https://trac.transmissionbt.com/ticket/2096 
 Ladattavien tiedostojen valitseminen.
 Mahdollisuus siirtää torrentteja toiseen kansioon latauksen valmistuttua.
 Torrent-tiedostojen luominen.
 Protokollan liikenteen salaus.
 Vertaisvaihto (yhteensopiva Vuze- ja µTorrent-ohjelmien kanssa).
 Daemon-tila.
 Etäkäyttö sisäänrakennetun web-palvelimen kautta.
 Automaattinen porttien kartoitus (UPnP/NAT-PMP)
 Nopea latauksen jatkaminen.
 Estolistat pahojen vertaisten torjuntaan.
 Karanteeni saastuneille latauksille OS X:ssä alkaen versiosta 2.50.
 Yksittäinen kuunneltava portti kaikille torrenteille.
 Ajoitetut kaistarajoitukset.
 Yleiset ja torrent-kohtaiset kaistarajoitukset.
 Torrenttien lajittelu ja suodatus.
 Osittainenhttps://trac.transmissionbt.com/ticket/1731  IPv6-tuki 1.50-versiosta lähtien.
 Tuki HTTPS-seurantapalvelimille.
 DHT-tuki (Mainline) versiosta 1.70 lähtienhttps://forum.transmissionbt.com/viewtopic.php?f=1&t=7617 , IPv6-DHT 1.80-versiosta lähtien.https://trac.transmissionbt.com/changeset/9549 
 µTP-tuki versiosta 2.30 lähtien.
 Tuki verkkosiemenille.
 UDP-seurantapalvelimien tuki versiosta 2.30 lähtien.

 Levinneisyys ja vastaanotto 
Transmission on oletus BitTorrent-asiakasohjelma monissa Unix- ja  Linux-jakeluissa, mukaan lukien Joli OS, Solaris, Ubuntu (14. tammikuuta 2008 lähtien), Mandriva (kevät 2008 lähtien), Mint, Fedora, Puppy, CrunchBang, Zenwalk, ja openSUSE:n GNOME-variantissa. Myös FON-reitittimissä on transmission valmiiksi asennettuna.https://web.archive.org/web/20150120004004/http://shareconnector.com/fon-starts-selling-fonera-20n-router-with-transmission-rapidshare-support/

Transmission oli ladattu yli 230 000 kertaa viikko sen julkaisun jälkeen. ja on myös suosituin BitTorrent−ohjelma Mac−ohjelmien lataussivuilta MacUpdate ja VersionTracker ladatuista ohjelmista.

 Tietoturva 
Maaliskuussa 2016 Transmissionin asennustiedosto sisälsi KeRanger nimisen kiristyshaittaohjelman, joka on ensimmäinen laatuaan Mac-alustalla.

ESET huomasi Transmissionin kotisivujen latauslinkin levittävän OSX/Keydnap-haittaohjelmaa elokuussa 2016. Kyseinen Keydnap varastaa salasanoja, sekä avaa takaoven jolla hakkerit voivat suorittaa komentoja käyttäjän koneella.

 Lähteet 

 Aiheesta muualla 

 Virallinen sivusto
 Lähdekoodi

Luokka:Vertaisverkko-ohjelmistot
Luokka:Mac OS -ohjelmat
Luokka:Linux-ohjelmat
Luokka:Solaris-ohjelmat
Luokka:Vapaat ohjelmistot